تورک سلاح‌لی گوجلری، تویتر حسابی اوزرین‌دن تورکجه و اینگیلیزجه اولاراق پایلاشدیغی مئساژلا عفرینه دوزنلنن زیتون بوداغی عملیاتی سیراسیندا وطنداشلارین و تاریخی یئرلرین ضرر گؤردوگو ادعالارینا جاواب وئردی.
تورک سلاح‌لی گوجلرینین تویتر حسابین‌دان ائدیلن پایلاشیمدا سوریه رژیمی، ترور هؤرگوتلری و بعضی امپریالیست گوجلرله یئرله بیر ائدیلن حلب، رقه و دوغو غوطه‌ده، عراق‌دا دا موصول شهرینه دایر شکیللرله بیرلیک‌ده عفرینین زیتون بوداغی عملیاتی سونراسی فوتولاری یئر آلدی.
تویتده آیریجا "وطنداش/سوچسوز انسانلار، چئوره، تاریخی اثرلر و دینی/کولتورل قورولوشلار تورک سلاح‌لی گوجلری اوچون توخونولمازدیر" مئساژی یئر آلدی.
تورک سلاح‌لی گوجلرینین پایلاشدیغی فوتولاردا، آمریکانین دستگینی آلان بؤلوجو ترور هؤرگوتو پ‌کاکا/پ.ی.د-ی.پ.گ‌نین رقه‌ده داعش ایله سؤزده مباریزه آدی ایله تؤرتدیگی ییخینتی، بشار اسد رژیمینین حلب و دوغو غوطه‌ده مولکی وطنداشلاری هدف آلان سالدیریلارین‌دان سونرا خارابالیغا چئوریلمیش بینالار، عراق‌دا دا موصول شهرینین داشدن قورتاریلماسی پروسه‌سین‌ده خارابالیغا چئوریلن شهر آچیق شکیلده گؤرونور.
بونا قارشین شکیللرده، تورک سلاح‌لی گوج‌لرینین سوریه‌نین عفرین بؤلگه‌سین‌ده بؤلوجو ترور هؤرگوتو پ‌کاکا/پ.ی.د-ی.پ.گ‌ و داعش عضولرینی ضررسیزلشدیرمک، دوست و قارداش بؤلگه خالقینی باسقی و ظلم‌دن قورتارماق اوچون ژانویه‌نین ۲۰سینده باشلاتدیغی زیتون بوداغی عملیاتی پروسه‌سین‌ده بؤلگه‌ده تک بیر وطنداشین بورنونون قانامادیغی شهرده تخریبات اولمادیغی گؤرولور.
